नेपालको अर्थतन्त्र बाह्य कारणले बढी प्रभावित हुन्छ । डलरको मूल्य, मुद्रास्फीति, तेलको मूल्य आदिले हाम्रो अर्थतन्त्रमा प्रभाव पार्छ । भारतको कारणले पनि हाम्रो अर्थतन्त्रमा प्रभाव पर्छ । भारतमा महँगी बढ्दासाथ हामीकहाँ पनि महँगी बढ्छ । यस्तोमा हामीले यतिउति रोजगारी सृजना गर्छौं भनेर भन्नु सही जस्तो लाग्दैन । अहिलेको सरकारले आशा जगाउने र सपना देखाउने भन्दा बढी केही काम गरेको छैन । यसो गर्नु नराम्रो त होइन तर काम केही पनि नगर्दा जनतामा चाँडै नकारात्मक असर पर्ने निश्चित छ । अर्को कुरा, अबका जनतालाई शब्दजालमा फसाएर राख्न सकिन्न । त्यसैले गफ ठूलो हैन, काम ठूलो गर्न सरकारलाई आग्रह गर्छु ।
